**คณะสัตวแพทยศาสตร์ มข. จัดโครงการอบรมเชิงปฏิบัติการ เรื่อง การทวนสอบผลสัมฤทธิ์ระดับรายวิชา และระดับหลักสูตร คณะสัตวแพทยศาสตร์ มหาวิทยาลัยขอนแก่น ประจำปีการศึกษา 2559**

เมื่อ**วันพุธที่** **28 มิถุนายน 2560** คณะสัตวแพทยศาสตร์ โดยการนำของ **ผศ.น.สพ.ดร.เจษฎา จิวากานนท์** รองคณบดีฝ่ายวิชาการ ร่วมกับคณะกรรมการทวนสอบผลการเรียนรู้ระดับบัณฑิตศึกษา และระดับปริญญาตรี  ได้จัดโครงการ**อบรมเชิงปฏิบัติการ เรื่อง การทวนสอบผลสัมฤทธิ์ระดับรายวิชา และระดับหลักสูตร คณะสัตวแพทยศาสตร์ มหาวิทยาลัยขอนแก่น ประจำปีการศึกษา 2559** โดยมีวัตถุประสงค์เพื่อทบทวนกระบวนการจัดการเรียนการสอนในรายวิชาที่เปิดสอนในปีการศึกษา 2559 และนำผลการดำเนินงานมาปรับปรุงและพัฒนากระบวนการจัดการเรียนการสอนให้มีความครอบคลุมถึงผลการเรียนรู้ที่กำหนดไว้ อย่างประสิทธิภาพมากยิ่งขึ้น ซึ่งได้รับเกียรติจาก **ผศ.ดร.อิศรา  ก้านจักร** ผู้อำนวยการสำนักนวัตกรรมการเรียนการสอน มหาวิทยาลัยขอนแก่น เป็นผู้ทรงคุณวุฒิภายนอก และ **ผศ.น.สพ.ดร.สุชาติ วัฒนชัย** หัวหน้าภาควิชาศัลยศาสตร์และวิทยาการสืบพันธุ์ เป็นวิทยากรในโครงการฯ ซึ่งได้ร่วมกันให้ข้อมูล รวมถึงข้อเสนอแนะในกระบวนการทวนสอบผลสัมฤทธิ์ทั้งระดับรายวิชา และระดับหลักสูตร ซึ่ง คณาจารย์ที่เข้าร่วมได้แลกเปลี่ยนข้อมูลการจัดการเรียนการสอนซึ่งกันและกัน ส่งผลให้การอบรมเชิงปฏิบัติการฯ บรรลุวัตถุประสงค์ในการดำเนินการตามกรอบมาตรฐานคุณวุฒิระดับอุดมศึกษา (TQF)  ด้วยดีทุกประการ